
КҚОДСБ «Қарағанды облыстық жоғары мейіргерлік колледжі» ШЖҚ КМК
2023 жылғы ____ _________ № ____ бұйрығына

Қарағанды облысының денсаулық сақтау басқармасының «Қарағанды облыстық жоғары мейіргерлік колледжі» ШЖҚ КМК
МҮДДЕЛЕР ҚАҚТЫҒЫСЫН РЕТТЕУ ЖӨНІНДЕГІ
ЕРЕЖЕ

1. ЖАЛПЫ ЕРЕЖЕЛЕР
«Қарағанды облыстық жоғары мейіргерлік колледжі» ШЖҚ КМК (бұдан әрі – Кәсіпорын) мүдделер қақтығысы туралы ережесі (бұдан әрі – Ереже) 2015 жылғы 18 қарашадағы № 410-V ҚРЗ «Сыбайлас жемқорлыққа қарсы іс-қимыл туралы» Қазақстан Республикасының Заңына, Техникалық реттеу және метрология комитеті төрағасының 2017 жылғы 16 қарашадағы № 318-од бұйрығымен бекітілген «Сыбайлас жемқорлыққа қарсы іс-қимыл менеджменті жүйесі» Қазақстан Республикасының Ұлттық стандартына сәйкес әзірленді.
Осы Ереже Кәсіпорынның ішкі актісі болып табылады. Осы Ереженің негізгі мақсаты Кәсіпорын қызметкерлерінің еңбек міндеттерін орындау барысында туындайтын мүдделер қақтығысын анықтау және реттеу тәртібін белгілеу болып табылады; негізгі міндет – жеке мүдделердің, қызметкерлердің жеке мүдделілігінің олар іске асыратын еңбек функцияларына, қабылданатын іскерлік шешімдерге ықпалын шектеу.
Мүдделер қақтығысы деп қызметкердің жеке мүдделері арасындағы қайшылық түсініледі, бұл ретте қызметкердің жеке мүдделері олардың өз еңбек міндеттерін орындамауына және (немесе) тиісінше орындамауына әкеп соғуы мүмкін және (немесе) осындай жеке мүдделілік пен Кәсіпорынның заңды мүдделері арасындағы қайшылықтың туындауына, не Кәсіпорынның заңды мүдделеріне және (немесе) іскерлік беделіне зиян келтіруге әкеп соғуы мүмкін қайшылықтың туындау қаупіне әкеп соғады немесе әкеп соғуы мүмкін (мүдделер қақтығысының үлгілік жағдайларына шолу осы Ережеге 1-қосымшада келтірілген).
Жеке мүдделілік деп Кәсіпорынның құқықтары мен заңды мүдделерін қамтамасыз етуге ықпал ететін немесе ықпал етуі мүмкін материалдық немесе өзге де мүдделілік түсініледі.
Осы Ереженің күші атқаратын лауазымының деңгейіне және орындайтын функцияларына қарамастан Кәсіпорынның барлық қызметкерлеріне қолданылады.

2. МҮДДЕЛЕР ҚАҚТЫҒЫСЫН БАСҚАРУДЫҢ НЕГІЗГІ ҚАҒИДАТТАРЫ
2.1. Кәсіпорында мүдделер қақтығысын басқару жөніндегі жұмыстың негізіне мынадай қағидаттар алынған:
туындаған немесе әлеуетті мүдделер қақтығысы туралы мәліметтерді ашудың міндеттілігі;
әрбір мүдделер қақтығысын анықтау және оны реттеу кезінде Кәсіпорын үшін репутациялық тәуекелдерді жеке қарау және бағалау;
мүдделер қақтығысы туралы мәліметтерді ашу процесінің және оны реттеу процесінің құпиялылығы;
мүдделер қақтығысын реттеу кезінде Кәсіпорын мен қызметкер мүдделерінің теңгерімін сақтау;
қызметкерді Кәсіпорында уақтылы ашылған және реттелген (алдын алынған) мүдделер қақтығысы туралы хабарламасына байланысты қудалаудан қорғау.

3. ҚЫЗМЕТКЕРЛЕРДІҢ МІНДЕТТЕРІ
Осы Ережеде мүдделер қақтығысын ашуға және реттеуге байланысты қызметкерлердің мынадай міндеттері бекітілген:
іскерлік мәселелер бойынша шешімдер қабылдау және өздерінің еңбек міндеттерін орындау кезінде – өзінің жеке мүдделерін, өз туыстарының және өзінің жеке мүдделілігі байланысты өзге де тұлғалардың мүдделерін ескерместен ұйымның мүдделерін басшылыққа алу;
мүдделер қақтығысына әкелуі мүмкін жағдайлар мен мән-жайлардан аулақ болу (мүмкіндігінше);
туындаған немесе әлеуетті мүдделер қақтығысын ашу;
туындаған мүдделер қақтығысын реттеуге жәрдемдесу.
Осы Ережеде туыстар деп жұбайы (зайыбы), ата-аналары (ата-анасы), балалары, асырап алушылары, асырап алынғандары, ата-анасы бір және ата-анасы бөлек аға-інілері мен апа-сіңлілері (қарындастары), аталары, әжелері, немерелері түсініледі.

4. МҮДДЕЛЕР ҚАҚТЫҒЫСЫН РЕТТЕУ ТӘСІЛДЕРІ
Кәсіпорында мүдделер қақтығысын ашудың мынадай түрлері белгіленген:
жұмысқа қабылдау кезінде мүдделер қақтығысы туралы мәліметтерді ашу;
жаңа лауазымға ауысу кезінде мүдделер қақтығысы туралы мәліметтерді ашу;
мүдделер қақтығысы жағдайларының туындауына қарай мәліметтерді біржолғы ашу;
мүдделер қақтығысы туралы декларацияны толтыру барысында мүдделер қақтығысы туралы мәліметтерді ашу.
Кәсіпорынға ұсынылған мәліметтерді қарау және мүдделер қақтығысын реттеу құпия түрде жүзеге асырылады. Келіп түскен ақпаратты Кәсіпорын үшін туындайтын тәуекелдердің маңыздылығын бағалау және мүдделер қақтығысын реттеудің неғұрлым қолайлы нысанын таңдау мақсатында бұған уәкілеттік берілген лауазымды тұлға мұқият тексереді.
Кәсіпорын мәліметтерін қызметкер ұсынған жағдай мүдделер қақтығысы болып табылмайды және соның салдарынан реттеудің арнайы тәсілдерін қажет етпейді деген қорытындыға келуі мүмкін.
Кәсіпорын сондай-ақ мүдделер қақтығысы орын алады деген қорытындыға келуі және оны шешудің әртүрлі тәсілдерін пайдалануы мүмкін, оның ішінде:
қызметкердің жеке мүдделерін қозғауы мүмкін нақты ақпаратқа қызметкердің қол жеткізуін шектеу;
мүдделер қақтығысының ықпалында болатын немесе болуы мүмкін мәселелер бойынша шешімдерді талқылауға және қабылдау процесіне қатысудан қызметкердің өз еркімен бас тартуы немесе оны шеттету (тұрақты немесе уақытша);
қызметкердің функционалдық міндеттерін қайта қарау және өзгерту;
егер қызметкердің жеке мүдделері функционалдық міндеттерге қайшы келсе, оны лауазымынан уақытша шеттету;
қызметкерді мүдделер қақтығысымен байланысты емес функционалдық міндеттерді орындауды көздейтін лауазымға ауыстыру;
қызметкердің өзіне тиесілі, мүдделер қақтығысының туындауына негіз болып табылатын мүлікті сенімгерлік басқаруға беруі;
қызметкердің ұйымның мүдделерімен қақтығыс тудыратын өзінің жеке мүддесінен бас тартуы;
қызметкердің бастамасы бойынша қызметкерді жұмыстан босату;
жұмыс берушінің бастамасы бойынша тәртіптік теріс қылық жасағаны үшін, яғни қызметкердің өзіне жүктелген еңбек міндеттерін өз кінәсінен орындамағаны немесе тиісінше орындамағаны үшін қызметкерді жұмыстан босату.
Мүдделер қақтығысын шешу тәсілдерінің келтірілген тізбесі толық болып табылмайды. Әрбір нақты жағдайда оны реттеудің өзге де тәсілдері пайдаланылуы мүмкін. Мүдделер қақтығысын шешудің нақты тәсілін таңдау туралы шешім қабылдау кезінде нақты мүдделер қақтығысының мән-жайлары ескеріледі және жеке мүдделілікті не оның қызметкердің еңбек міндеттерін тиісінше, объективті және бейтарап орындауына ықпалын болдырмауды барынша қамтамасыз етеді.
Орын алған мүдделер қақтығысын шешу кезінде бар мән-жайларды ескере отырып, мүмкін болатын ең «жұмсақ» реттеу шарасын таңдау керек.
Қатаң шараларды бұл нақты қажеттіліктен туындаған жағдайда немесе «жұмсақ» шаралар жеткілікті тиімді болмаған жағдайда ғана қолдану керек.

5. ТУЫНДАҒАН (БАР) МҮДДЕЛЕР ҚАҚТЫҒЫСЫ ТУРАЛЫ МӘЛІМЕТТЕРДІ ҚАБЫЛДАУҒА ЖӘНЕ ОСЫ МӘЛІМЕТТЕРДІ ҚАРАУҒА ЖАУАПТЫ ТҰЛҒАЛАР
Туындаған (бар) мүдделер қақтығысы туралы мәліметтерді, оның ішінде мүдделер қақтығысына әкелетін немесе әкелуі мүмкін лауазымдық міндеттерді орындау кезінде жеке мүдделіліктің туындағаны туралы хабарламаларды, өтініштерді (бұдан әрі – хабарлама) қабылдауға жауапты тұлға Кәсіпорынның Комплаенс офицері болып табылады.
Мүдделі тұлғалар мүдделер қақтығысына әкелетін немесе әкелуі мүмкін кез келген жеке мүдделілік туралы Кәсіпорынның Комплаенс офицеріне кідіріссіз хабарлауға және ұсынымдар алғанға дейін объективті және адал шешімдер қабылдауға кедергі келтіруі мүмкін кез келген қатынастардан немесе әрекеттерден аулақ болуға тиіс.
Алынған ақпаратты Кәсіпорынның Комплаенс офицері Кәсіпорынның Персоналды іріктеу жөніндегі комиссиясының (бұдан әрі – Комиссия) қарауына дереу береді.
Комиссия құрамы Комиссия қабылдайтын шешімдерге ықпал етуі мүмкін мүдделер қақтығысының туындау мүмкіндігін болдырмайтындай етіп қалыптастырылады және Кәсіпорын директорының бұйрығымен бекітіледі.
Комиссия отырысының күн тәртібіне енгізілген мәселені қарау кезінде мүдделер қақтығысына әкелуі мүмкін Комиссия мүшесінің тікелей немесе жанама жеке мүдделілігі туындаған кезде, ол отырыс басталғанға дейін бұл туралы мәлімдеуге міндетті. Мұндай жағдайда Комиссияның тиісті мүшесі аталған мәселені қарауға қатыспайды.
Комиссия отырысы, әдетте, мүдделер қақтығысын реттеу туралы талаптардың сақталуы туралы мәселе қаралып жатқан қызметкердің қатысуымен өткізіледі. Қызметкер Комиссия отырысына жеке қатысу ниеті туралы хабарламада көрсетеді.
Комиссия отырысы қызметкердің қатысуынсыз мына жағдайларда өткізілуі мүмкін:
а) егер хабарламада қызметкердің Комиссия отырысына жеке қатысу ниеті туралы нұсқау болмаса;
б) егер Комиссия отырысына жеке қатысуға ниет білдірген және оның өтетін уақыты мен орны туралы тиісті түрде хабардар етілген қызметкер Комиссия отырысына келмесе.
Комиссия отырысында қызметкердің түсініктемелері тыңдалады, осы отырысқа шығарылған мәселелер бойынша материалдар, сондай-ақ қосымша материалдар мәні бойынша қаралады.
5.9. Туындаған (бар) мүдделер қақтығысы туралы ақпаратты тексеруді Комиссия бір ай мерзімде жүзеге асырады. Комиссия төрағасының шешімі бойынша тексеру мерзімі екі айға дейін ұзартылуы мүмкін.
Комиссия мүшелері және оның отырысына қатысқан адамдар Комиссия жұмысы барысында өздеріне белгілі болған мәліметтерді жария етуге құқылы емес.
Хабарламаны қарау қорытындылары бойынша Комиссия мынадай шешімдердің бірін қабылдайды:
а) қызметкер лауазымдық міндеттерін орындаған кезде мүдделер қақтығысы жоқ деп тану;
б) қызметкер лауазымдық міндеттерін орындаған кезде жеке мүдделілік мүдделер қақтығысына әкелетінін немесе әкелуі мүмкін екенін тану. Бұл жағдайда Комиссия аталған адамға мүдделер қақтығысын реттеу немесе оның туындауына жол бермеу бойынша шаралар қабылдауды ұсынады;
в) қызметкердің мүдделер қақтығысын реттеу туралы талаптарды сақтамағанын тану. Бұл жағдайда Комиссия Кәсіпорын директорына аталған адамға нақты жауапкершілік шарасын қолдануды ұсынады.
Комиссияның шешімі хаттамамен ресімделеді.
Комиссия шешімімен келіспеген Комиссия мүшесі өз пікірін жазбаша түрде жазуға құқылы, ол Комиссия отырысының хаттамасына міндетті түрде қоса тіркелуге тиіс және онымен қызметкер таныстырылуы тиіс.
Туындаған (бар) мүдделер қақтығысын шешу тәсілі туралы түпкілікті шешімді Кәсіпорын директоры Комиссия отырысының хаттамасын алған кезден бастап үш жұмыс күні ішінде қабылдайды.

6. ЕҢБЕК ШАРТЫ НЕГІЗІНДЕ ЖЕКЕЛЕГЕН ЛАУАЗЫМДАРДЫ АТҚАРАТЫН ҚЫЗМЕТКЕРЛЕРДІҢ ЖҰМЫС БЕРУШІГЕ МҮДДЕЛЕР ҚАҚТЫҒЫСЫНА ӘКЕЛЕТІН НЕМЕСЕ ӘКЕЛУІ МҮМКІН ЛАУАЗЫМДЫҚ МІНДЕТТЕРІН ОРЫНДАУ КЕЗІНДЕ ЖЕКЕ МҮДДЕЛІЛІКТІҢ ТУЫНДАҒАНЫ ТУРАЛЫ ХАБАРЛАУ ТӘРТІБІ
Мүдделер қақтығысының туындауының кез келген мүмкіндігіне жол бермеу және туындаған мүдделер қақтығысын реттеу бойынша шаралар қабылдау қызметкердің міндеті болып табылады.
Қызметкерде мүдделер қақтығысына әкелетін немесе әкелуі мүмкін лауазымдық міндеттерін орындау кезінде жеке мүдделілік туындаған жағдайда, ол бұл туралы оған белгілі болған күннен кейінгі бір жұмыс күнінен кешіктірмей, ал қызметкер қандай да бір себептермен жұмыс орнында болмаған жағдайда - алғашқы мүмкіндік болған кезде жұмыс берушіні хабардар етуге міндетті.
Мүдделер қақтығысына әкелетін немесе әкелуі мүмкін лауазымдық міндеттерді орындау кезінде жеке мүдделіліктің туындағаны туралы хабарлама (бұдан әрі – хабарлама) Кәсіпорын директорының атына еркін нысанда немесе осы Ережеге 2-қосымшаға сәйкес ұсынылатын үлгі бойынша жазбаша түрде жасалады және Кәсіпорынның Комплаенс офицеріне ұсынылады.
Хабарламаға мүдделер қақтығысына әкелетін немесе әкелуі мүмкін лауазымдық міндеттерді орындау кезінде жеке мүдделіліктің туындау фактісін растайтын қосымша материалдар, сондай-ақ мүдделер қақтығысын болдырмау немесе реттеу бойынша қабылданған шараларды растайтын материалдар қоса тіркелуі мүмкін.
Егер хабарламаны қызметкер жеке өзі ұсына алмаса, ол факсимильді байланыс арналары арқылы немесе табыс етілгені туралы хабарламасы бар пошта арқылы жіберіледі.
Хабарламалар олар келіп түскен күні осы Ережеге 3-қосымшаға сәйкес ұсынылатын үлгі бойынша жасалған Мүдделер қақтығысына әкелетін немесе әкелуі мүмкін лауазымдық міндеттерді орындау кезінде жеке мүдделіліктің туындағаны туралы хабарламаларды тіркеу журналында (бұдан әрі – Журнал) міндетті түрде тіркелуге жатады.
Журналдың парақтары тігіліп, нөмірленіп, Кәсіпорынның мөрімен расталуы тиіс.
Хабарламаның тіркелгені туралы белгісі бар көшірмесі Журналда қол қойдыра отырып қызметкердің қолына беріледі немесе оған табыс етілгені туралы хабарламасы бар пошта арқылы жіберіледі.
Хабарлама тіркелген күннен кейінгі үш жұмыс күнінен кешіктірмей Кәсіпорынның Комплаенс офицері оның Комиссияға жіберілуін қамтамасыз етеді.

7. ҚЫЗМЕТКЕРЛЕРДІҢ МҮДДЕЛЕР ҚАҚТЫҒЫСЫ ТУРАЛЫ ЕРЕЖЕНІ САҚТАМАҒАНЫ ҮШІН ЖАУАПКЕРШІЛІГІ
Осы Ережені сақтамағаны үшін қызметкер тәртіптік жауапкершілікке, сондай-ақ Қазақстан Республикасының қолданыстағы заңнамасында көзделген тәртіппен жауапкершіліктің өзге де түрлеріне тартылуы мүмкін.
Қызметкердің өзі тарапы болып табылатын мүдделер қақтығысын болдырмау немесе реттеу бойынша шаралар қабылдамағаны үшін онымен Қазақстан Республикасы Еңбек кодексінің 52 және 143-1-баптарына, сондай-ақ Кәсіпорынның Комплаенс саясатының 11-тармағының 13) тармақшасына сәйкес еңбек шарты бұзылуы мүмкін.

Мүдделер қақтығысын реттеу жөніндегі
ережеге 1-қосымша

Мүдделер қақтығысының үлгілік жағдайларына шолу

Кәсіпорын қызметкері өзінің еңбек міндеттерін орындау барысында өзінің туыстары немесе өзінің жеке мүдделілігі байланысты өзге де тұлғалар болып табылатын тұлғаларға материалдық немесе материалдық емес пайда әкелуі мүмкін шешімдерді қабылдауға қатысады.
Ықтимал реттеу тәсілдері: қызметкерді мүдделер қақтығысының мәні болып табылатын шешімді қабылдаудан шеттету.

Кәсіпорын қызметкері өзінің туыстары немесе өзінің жеке мүдделілігі байланысты өзге де тұлғалар болып табылатын тұлғаларға қатысты кадрлық шешімдер қабылдауға қатысады.
Ықтимал реттеу тәсілдері: қызметкерді мүдделер қақтығысының мәні болып табылатын шешім қабылдаудан шеттету; қызметкерді (оның бағыныштысын) өзге лауазымға ауыстыру немесе оның лауазымдық міндеттерін өзгерту.

Кәсіпорын қызметкері немесе қызметкердің жеке мүдделілігі байланысты өзге тұлға Кәсіпорынмен іскерлік қатынастары бар, осындай қатынастарды орнатуға ниеттенген немесе оның бәсекелесі болып табылатын басқа ұйымда ақы төленетін жұмысты орындайды немесе орындауға ниетті.
Ықтимал реттеу тәсілдері: қызметкерді мүдделер қақтығысының мәні болып табылатын шешім қабылдаудан шеттету; қызметкерге өзге ақы төленетін жұмысты орындаудан бас тартуға ұсыным жасау.

Кәсіпорын қызметкері өзі немесе қызметкердің жеке мүдделілігі байланысты өзге тұлға айрықша құқықтарға ие зияткерлік қызмет нәтижелері болып табылатын тауарларды Кәсіпорынға сатып алу туралы шешім қабылдайды.
Ықтимал реттеу тәсілдері: қызметкерді мүдделер қақтығысының мәні болып табылатын шешім қабылдаудан шеттету.

Кәсіпорын қызметкері немесе қызметкердің жеке мүдделілігі байланысты өзге тұлға Кәсіпорынмен іскерлік қатынастары бар, осындай қатынастарды орнатуға ниеттенген немесе оның бәсекелесі болып табылатын өзге ұйымнан материалдық игіліктер немесе қызметтер алады.
Ықтимал реттеу тәсілдері: қызметкерге ұсынылатын игіліктерден немесе қызметтерден бас тартуға ұсыным жасау; қызметкерді мүдделер қақтығысының мәні болып табылатын шешім қабылдаудан шеттету; қызметкердің еңбек міндеттерін өзгерту.

Кәсіпорын қызметкері немесе қызметкердің жеке мүдделілігі байланысты өзге тұлға өзінің бағыныштысынан немесе қызметкерге қатысты бақылау функцияларын орындайтын Кәсіпорынның өзге қызметкерінен қымбат сыйлықтар алады.
Ықтимал реттеу тәсілдері: қызметкерге қымбат сыйлықты сыйға тартушыға қайтаруды ұсыну; қымбат сыйлықтар беруден/алудан бас тартуды ұсынатын корпоративтік мінез-құлық қағидаларын белгілеу; қызметкермен (оның бағыныштысымен) еңбек қатынастарын бұзу және сыбайлас жемқорлыққа қарсы заңнамаға сәйкес шаралар қабылдау.

Кәсіпорын қызметкері еңбек міндеттерін орындау барысында өзіне белгілі болған ақпаратты өзі немесе қызметкердің жеке мүдделілігі байланысты өзге тұлға үшін коммерциялық мәмілелер жасау кезінде пайда немесе бәсекелестік артықшылықтар алу үшін пайдаланады.
Ықтимал реттеу тәсілдері: қызметкерлерге еңбек міндеттерін орындауға байланысты өздеріне белгілі болған ақпаратты жеке мақсаттарда жария етуге немесе пайдалануға тыйым салатын корпоративтік мінез-құлық қағидаларын белгілеу; қызметкермен еңбек қатынастарын бұзу.

Мүдделер қақтығысын реттеу жөніндегі
ережеге 2-қосымша

Директорға
__________________________________________-дан
(лауазымы)
___________________________________________________
(Т.А.Ә.)

Хабарлама
Лауазымдық міндеттерімді орындау кезінде мүдделер қақтығысына әкелетін немесе әкелуі мүмкін (керегінің астын сызу керек) жеке мүдделілігімнің туындағаны туралы хабарлаймын.
Жеке мүдделіліктің туындауына негіз болып табылатын мән-жайлар:
____________________________________________________________________________________________________________________________________
Орындалуына жеке мүдделілік ықпал ететін немесе ықпал етуі мүмкін лауазымдық міндеттер:
____________________________________________________________________________________________________________________________________
Мүдделер қақтығысын болдырмау немесе реттеу бойынша ұсынылатын (қабылданған) шаралар:
____________________________________________________________________________________________________________________________________
Қосымша мәліметтер (бар болса):
____________________________________________________________________________________________________________________________________

Комиссия отырысына жеке қатысу: ______________________________
(Аты-жөні, қолы)

(күні)

Мүдделер қақтығысын реттеу жөніндегі ережеге 3-қосымша
Туындаған мүдделер қақтығысы немесе оның туындау мүмкіндігі туралы хабарламаларды тіркеу
ЖУРНАЛЫ

(ұйымның атауы)

Басталды: 20__ ж. «___» ____________
Аяқталды: 20__ ж. «___» ____________

Журнал парағы
Хабарламаны тіркеу № және күні
| Хабарлама берген қызметкер туралы мәліметтер (Аты-жөні, лауазымы, телефон нөмірі)
| Хабарламаны қабылдаған тұлғаның Т.А.Ә., қолы
| Ескертпе

|  |  |
|  |  |





